**Pénzügyekkel kapcsolatos tájékoztató**

Pénzküldemény küldése és fogadása a jogcím igazolásához (pl. szerződés teljesítése), a fogvatartott nyilatkozatához, vagy kapcsolattartói minőség – ideértve a védővel való kapcsolattartást is – fennállásához köthető.

Fogvatartott részére általános esetben regisztrált kapcsolattartójától érkezhet pénzküldemény. A beküldhető összeg nem korlátozott. A fogvatartott kapcsolattartója, vele hivatalos minőségben kapcsolattartó vagy a fogvatartott nyilatkozata szerint pénzküldemény küldésére jogosult személy az intézet **pénztárában,** nyitvatartási időben (H-CS 8-930; 1230-1330 P 8-930; 1130-1230) befizetést teljesíthet.

A postahivatalokban feladott belföldi postautalvány (**rózsaszín csekk**) „címzett” rovatában a fogvatartott nevét, születési dátumát, anyja nevét, valamint a Somogy Megyei Bv. Intézet címét kell feltüntetni. A postautalvány „közlemény” rovatában ismételten fel kell tüntetni a fogvatartott nevét, születési dátumát, anyja nevét, valamint a pénz célját (pl. kiétkezés).

Az utalványokat érkeztetés előtt egyezteti a bv. intézet pénzügyi csoportja, amely egy munkanapot vesz igénybe, a pénzösszeg általában a feladástól számított 10 munkanapon belül kerül a fogvatartott egyéni számlalapjára.

A postahivatalokban feladott készpénzátutalási megbízás (**sárga csekk**) közlemény rovatában a fogvatartott nevét, születési dátumát, anyja nevét, az intézet címét, valamint a pénz célját kell feltüntetni.

Az utalványokat érkeztetés előtt egyezteti a bv. intézet pénzügyi csoportja, amely egy munkanapot vesz igénybe, a pénzösszeg általában a feladástól számított 4 munkanapon belül kerül a fogvatartott egyéni számlalapjára.

**Banki átutalás** esetén az alábbi adatokat kell feltüntetni:

Jogosult neve: Somogy Megyei Büntetés-végrehajtási Intézet

Jogosult számlaszáma: 10039007-01393431-20000002

Közlemény rovat: A fogvatartott neve, születési dátum, anyja neve, pénz célja

**Külföldről indított banki átutalás** esetén:

IBAN-kód: HU48 10039007-01393431-20000002

SWIFT kód: HUSTHUHB

A közvetlenül bankszámláról átutalt összeg a banki jóváírást követő első munkanapon kerül a fogvatartott egyéni számlalapjára. Számlaszámra történő átutalás esetében felső értékhatár nincs.

Az utalásokat az érkeztetés előtt egyezteti a bv. intézet pénzügyi csoportja, amely egy munkanapot vesz igénybe, a pénzösszeg általában a feladástól számított 3 munkanapon belül kerül a fogvatartott egyéni számlalapjára.

Csomagban és levélben készpénzt nem lehet küldeni.

A közlemény megfelelő kitöltése a fogvatartott beazonosításához szükséges. Ha az azonosításra az adatok nem elégségesek, vagy a pénzküldemény nem az engedélyezett feladótól érkezik, az intézet a pénzt nem fogadja, azt a feladónak visszaküldi.

Jogszabályok alapján a fogvatartott keresményének és rendszeres pénzellátásának meghatározott részét a szabadulása idejére tartalékolni kell.

Amennyiben a fogvatartott nyugdíjra, járadékra jogosult, annak intézetbe utalását, vagy hozzátartozója címére történő postázását a Társadalombiztosítási Igazgatóságtól kérheti. Egyéb pénzbeli járandóságainak intézetbe történő átutalását is kérelmezheti.

Pénzküldés esetén, amennyiben nem határozza meg a feladó a pénz „célját”, úgy szabad felhasználásúként könyveli a bv. intézet. Célzottan az alábbi esetekben lehet pénzt küldeni: csak kiétkezésre, csak telefonálásra, fogvatartotti mobiltelefon óvadékra.

**Tudnivalók pénzbüntetés befizetéséről**

Ha a fogvatartott szabadon felhasználható letéti pénzzel rendelkezik, pénzbüntetés, pénzmellékbüntetés és pénzbírság befizetését ügyszám feltüntetése mellett a fogvatartott is kérelmezheti a bv. intézetben.